
Konteksti

Qeveria e Kosovës ka marr financimin nga Grupi i Bankës Botërore për Projektin e Konkurrencës dhe Gatishmërisë për Eksport në Kosovë (PKGE). Objektivi Zhvillimor i Projektit (OZHP) është të mbështesë certifikimin e produkteve për tregjet e eksportit, të rrisë kapacitetet e firmave të orientuara në eksport si dhe të zvogëloj koston e inspektimeve të bizneseve. Projekti i ka dy komponentë: 1. Përmirësimi i mjedisit të biznesit dhe gatishmërisë së eksportit; dhe 2. Zbatimi i projektit dhe mbështetja e koordinimit. Përgjegjës për zbatimin e Projektit do të jetë Ministria e Tregtisë dhe Industrisë (MTI).

Nën-komponenti 1.2 i PKGE- Mbështetja bizneseve për përmirësimin e cilësisë së produkteve dhe gatishmërisë për eksport – përfshinë 2.8 milion euro financim për Programin për Koordinim të Granteve (Matching Grants Program). Qëllimi i PKG është të mbështesë ndërmarrjet mikro, të vogla dhe të mesme (NMVM-të) me potencial të eksportit që: (i) të përmbushin kërkesat për zbatimin e standardeve dhe konformitetit të produktit të kërkuar për tregjet e eksportit, (ii) të rrisë aftësitë për gatishmërinë e eksportit, dhe (iii) të fitoj qasje në Shërbimet e Zhvillimit të Biznesit (SHZHB).  Agjencia për Investime dhe Përkrahjen e Ndërmarrjeve në Kosovë  (KIESA) në kuadër të MTI do të jetë përgjegjëse për zbatim të PKG..

OBJEKTIVI I DETYRËS
KIESA planifikon të krijojë Komisionin e Pavarur Përzgjedhës (KPP) që do të bëjë vlerësimin e aplikacioneve në kuadër të Programit për Koordinim të Granteve. Komisioni i Pavarur Përzgjedhës konsiderohet të jetë një tipar i rëndësishëm udhëheqës i Programit për Koordinim të Granteve, në përputhje me praktikat më të mira ndërkombëtare. Komisioni do të përbëhet nga tre anëtarë. Secili anëtar duhet të ketë standarde të larta integriteti, që përjashton çfarëdo lidhje me aplikantët, përfshirë edhe ato në cilësinë e punonjësit, konsulentit, apo marrëdhënieve familjare, biznesi ose politike. Gjithashtu, Anëtarët e Komisionit duhet të kenë përvojë dhe reputacion në fushat e tyre përkatëse, duhet të kenë njohuri të përgjithshme për sektorët e eksportit  dhe ekspozimit ndërkombëtar si dhe të kenë një të kuptuar mbi sfidat dhe mundësit lokale ekonomike dhe zhvillimore.  KPP do të përbëhet nga një Ekspert Ndërkombëtar, një përfaqësues i sektorit privat dhe një përfaqësues i sektorit akademik. Anëtarët e KPP do të vlerësojnë propozimet nga distanca dhe do të dorëzojnë rishikimet me shkrim duke përdorur modelin (shabllonin) standard dhe do të përgatisin një raport të shkurtër mbi aplikacionin. Pritet që anëtarët e KPP zakonisht do të shqyrtojnë rreth {200} projekt-propozime tri herë në vit..

FUSHËVEPRIMI I PUNËS 

Njësia e KIESA-së për Zbatimin e PKG dëshiron të angazhoj një Ekspert të Sektorit Akademik si anëtar të Komisionit të Pavarur Përzgjedhës. Funksionet dhe përgjegjësitë specifike të anëtarëve përfshijnë:

· Vendosja e procedurave të punës për Komisionin e Pavarur Përzgjedhës, së bashku me anëtarët e tjerë të Komisionit.
· Vlerësimi i projekt-propozimeve të paraqitura për financim në kuadër të Programit për Koordinim të Granteve sa i përket të gjitha aspekteve të projekt propozimeve, duke  përdorur kriteret e dakorduara të vlerësimit, përfshirë mjaftueshmërinë e kostos së paraqitur në projekt-propozim dhe konsistencën e tyre më planin e biznesit.  
· Përgatitja e një raporti të shkurtër që do të përfshijë rezultatet e bazuara në merita dhe një seksion të shkurtër përshkrues, që do të vë në pah përparësitë dhe dobësitë e aplikacionit.
· Pjesëmarrja në vendimin përfundimtar dhe aprovimi i projekteve për financim së bashku me anëtarët e tjerë. 
· Këshilla për zhvillimin e programeve të ardhshme dhe modifikimin e programeve ekzistuese, sipas dhe kurdo që është e nevojshme.

PËRVOJA DHE KUALIFIKIMET

Personi i përshtatshëm për këtë pozitë duhet të ketë kualifikimet e mëposhtme: 
· Diplomë master në ekonomi, bizens, shkenca ose inxhinieri (Doktorata është përparësi)
· Njohuri të shkëlqyeshme mbi sfidat dhe mundësitë e NMVM në sektorin privat, veçanërisht në sektorët e eksportit
· Trajnime të specializuara dhe/ose arsimi post-akademik në fushat përkatëse dhe kualifikime të tjera me rëndësi për këtë detyrë.
· Të paktën 5 vjet përvojë pune në ofrimin e ofrimin e konsulencës dhe mbështetjes për sektorin privat në disa nga fushat e strategjisë së biznesit dhe planifikimit, strategjisë së produkteve, rritjes së shitjeve, zhvillimit të biznesit, buxhetimit, parashikimit etj. 
· Përvoja në shqyrtimin e projekt-propozimeve për financimin e marrjes dhe/ose zhvillimit të teknologjive, produkteve apo shërbimeve të reja në sektorin publik apo privat është përparësi.
· Aftësi efektive ndër-personale dhe këshillimore të dëshmuara përmes ndërveprimit të suksesshëm me palët e interesit, përfshirë zyrtarët e lartë qeveritarë, ndërmarrësit dhe hulumtuesit
· Shkathtësi në shkrim dhe në të folur në gjuhën angleze

KOHËZGJATJA DHE OBLIGIMET PËR RAPORTIM

Anëtari do të angazhohet për rreth 60 ditë gjatë periudhës 3-vjeçare. Detyra parashikohet të fillojë në maj të vitit 2019. Anëtari duhet të raportojë tek Menaxheri i KIESA/PKG. Anëtari do të jetë i vendosur në Kosovë. Anëtari do të (i) përgatisë raporte dhe dokumente të shkurtra ad hoc për nevojat e detyrës; dhe (ii) përgatisë raportet tremujore mbi aktivitetet, përfshirë një përshkrim të shkurtër të detyrës së kryer, përditësimin mbi progresin dhe gjetjet kyçe, rekomandimet dhe çështjet kryesore, si dhe çdo informacion tjetër relevant.

KONFIDENCIALITETI DHE KONFLIKTI I INTERESIT

Anëtarët e Komisionit të Pavarur Përzgjedhës zotohen të respektojnë Manualin e PKG për Grante dhe për konfliktet e interesit dhe mbrojtjen e konfidencialitetit të informacionit si dhe të ruajnë konfidencialitetin e të gjitha informatave që nuk janë në domenin publik, si dhe nuk do të përfshihen në detyra të tjera që përbënë konflikt të interesit me detyrën kryesore.

Konsulentët e interesuar duhet t`i kushtojnë vëmendje paragrafit 1.9 të Udhëzimeve të Bankës Botërore: Përzgjedhja dhe Punësimi i Konsulentëve (sipas Huave të IBRD-së dhe Kredive & Granteve të IDA-së) nga Huamarrësit e Bankës Botërore të datës janar 2011, të rishikuar në korrik 2014 ("Udhëzimet e Konsulentëve") që përcakton politikën e Bankës Botërore për konfliktin e interesit.
Kriteret e përzgjedhjes janë:
 (i) Arsimimi, sfondi akademik dhe specializimet e tjera në fushën përkatëse - 30 pikë
 (ii) Përvoja e punës në detyra të ngjashme - 60 pikë,
(iii) Njohja e gjuhës angleze - 10 pikë.   

Konsulentët individual të interesuar mund të marrin informata të mëtejshme në adresën e mëposhtme gjatë orarit të punës: 08:00-16:00 (E hëne - E premte).
[bookmark: _GoBack]Shprehja e interesit duhet të dorëzohet në formë të shkruar apo me e-mail, në adresën e mëposhtme deri më 09 Korrik 2019.

